钦定古今图书集成/历象汇编/岁功典/第059卷 > 秋闺词 周紫芝
## 钦定古今图书集成/历象汇编/岁功典/第059卷 > 秋闺词 周紫芝

西风动帘幕，蟋蟀鸣高堂。蔓草湿零露，秋闺知夜长。
佳人掩朱户，背烛解罗裳。愿言“《鸳鸯梦》，双飞入方塘。
清影横疏棂，奈此明月光。依依照长夜，炯炯明愁肠。
不恨郎不归，恨月入我床。”披衣复起坐，嚬翠挑残釭。
开缄取素书，解结罗带傍。一读再三叹，再读泪数行。
终夜不成寝，曙色忽满窗。虽云有膏沐，谁能理晨妆。